
Proiect

                                                          L E G E

         pentru completarea Legii nr.1422-XIII din 17 decembrie 1997


                          privind protecţia aerului atmosferic


 

Parlamentul adoptă prezenta lege organică. 

Art.I.  – Legea nr.1422-XIII din 17 decembrie 1997 privind protecţia aerului atmosferic (Monitorul Oficial al Republicii Moldova, 1998, nr.44-46, art.312), cu modificările ulterioare, se completează după cum urmează:

1. Articolul 3 se completează cu următoarele noţiuni:

„standard pentru combustibilul regenerabil (SCR) – cota procentuală de biocombustibil (biodiesel sau bioetanol) care se conţine în volumul de benzină sau motorină comercializat pe teritoriul Republicii Moldova; 

volum stabilit de biocombustibil – cantitatea minimă de biocombustibil sau alt tip de  combustibil din surse regenerabile conform tipului lor, pentru care suportul financiar pentru biocombustibil este oferit pentru o perioadă relevantă producătorilor autorizaţi de biocombustibil;

producător autorizat de biocombustibil – persoană juridică titulară de licenţă pentru activitatea de producere a biocombustibilului conform condiţiilor stipulate într-un regulament special, căreia îi va fi oferită o cotă-parte din volumul stabilit de biocombustibil pentru o perioadă relevantă conform principiilor aprobate de Guvern;

perioadă relevantă – perioadă pentru care se oferă suport financiar pentru biocombustibil.”

2. Articolul 17: 

după alineatul (3) se introduc cinci alineate noi, care devin alineatele (4), (5), (6), (7) şi (8), cu următorul cuprins:

„(4) Operatorul pieţei produselor petroliere care comercializează benzină şi motorină pe teritoriul Republicii Moldova va fi obligat să se asigure că sortimentul de combustibil comercializat de el conţine volumul stabilit de biocombustibil, conform standardului pentru combustibilul regenerabil.

(5) Obiectivele  standardului pentru combustibilul regenerabil se stabilesc în felul următor:

a) bioetanol

    2007 – 3%;

    2008 – 10%;

    2009 – 15%;

    2010 – 20%;

b) biodiesel

    2007 – 5%;

    2008 – 10%;

    2009 – 20%;

    2010 – 35%.

(6) Operatorul pieţei produselor petroliere, conform alin.(4) şi (5), va fi obligat să achiziţioneze de la producătorii autorizaţi de biocombustibil, în volumul stabilit, biocombustibilul produs de aceşti producători, volum care corespunde cu cota-parte a sa de pe piaţă în acest combustibil pentru scopuri de transportare pe teritoriul Republicii Moldova, calculată, conform conţinutului lui de energie, la preţuri de achiziţie minime stipulate într-un regulament special elaborat şi aprobat de Agenţia Naţională pentru Reglementare în Energetică.

(7) Dacă operatorul pieţei produselor petroliere, conform alin.(4) şi (5), nu va achiziţiona volumul de bioetanol conform alin.(6) de la producătorul autorizat de biocombustibil, el va fi obligat să plătească producătorului autorizat de  biocombustibil cheltuielile aferente achiziţionării, precum şi o penalitate în mărime egală preţului indicat la alin.(8) pentru volumul non-achiziţionabil. Nivelul preţului va fi stipulat ca preţ mediu pentru anul calendaristic, în timpul căruia obligaţiunea a fost neîndeplinită.

(8) Preţurile prevăzute la alin.(6) vor fi stipulate separat pentru fiecare tip, pentru cel mult 6 luni calendaristice, în avans, în aşa volum, încît recuperarea economică a cheltuielilor obişnuite pentru construcţia uzinei de producere a biocombustibilului şi a uzinelor de prelucrare a biocombustibilului în combustibil şi profitul real vor fi garantate uzinei producătoare care va fi pusă în funcţiune după intrarea în vigoare a prezentei legi, precum şi vor fi create condiţii de îndeplinire a obiectivelor standardului pentru combustibilul regenerabil. Parametrii economici şi tehnici ai uzinei, conform cărora sînt stabilite preţurile, vor fi stipulaţi în regulamentul de implementare.”

alineatele (4) şi (5) devin alineatele (9) şi (10).

3. Articolul 32 se completează cu litera i), cu următorul cuprins:

„i) neexecutare a prevederilor art.17 alin.(4), (5), (6) şi (7).”

Art.II. – Agenţia Naţională pentru Reglementare în Energetică, în termen de 4 luni, va aproba regulamentele prevăzute la art.17 alin.(6) şi (8).

Art.III. – Prezenta lege intră în vigoare la 1 ianuarie 2007.

